# data[].attributes.body
Rigmor her, 23 år, boet her på Oasen i et par år efterhånden og det er for nice! Skønne mennesker, fest og farver og altid noget at give sig til. Altså hvad mere kunne man ønske sig? Desuden er jeg formand for Oasens festudvalg, Tulipanen, da jeg alligevel var den sidste til at lukke og slukke festen hver gang, så kunne jeg lige så godt, være med og få alle fordelene hihi. Så find mig på dansegulvet eller bag baren med en drink i hånden (ingen øl tak!), see ya

# data[].attributes.body
jeg står og er ved at lave aftensmad og er i gang med alle grøntsagerne i gryden og så da jeg skulle til at bruge stavblænderen var den væk hvis i har taget den skal i komme med den nu jeg står i køkken 2

# data[].attributes.body
Velkommen til mit værelse.
Jeg bliver kaldt Krølle, læser litteraturvidenskab og drikker kaffe. Hvis dit køkkengrej bliver væk, er det bare, fordi jeg har lånt det :))
Du er næsten altid velkommen til at kigge forbi til kaffe og rødvin eller en god filosofisk diskussion. Dog helst ikke før kl. 10 på hverdage - held og lykke med at vække mig.

# data[].attributes.body
Hej @johnas, jeg havde glemt, at jeg havde lånt din blender til milkshakes. Sorry. Jeg har lagt den på din hylde.
- Krølle

# data[].attributes.body
Jeg drømmer, at jeg kan flyve. Så jeg falder ud ad sengen og sætter kaffe over. Kaffekoppe går i stykker, da jeg sætter den til læberne. Jeg falder i gennem gulvet og vågner i sengen. En drøm.

# data[].attributes.body
I går aftes så jeg en film med Ingrid Bergman. Jeg har glemt titlen, men husker hendes ansigt. Jeg vil gerne se hende igen, men ved ikke hvor. Jeg glemmer aldrig hendes stemme. Er lidt ude af mig selv. Håber snart jeg møder hende igen. Måske i morgen.

# data[].attributes.body
Religions studerende og plante-mor <3
Hvis du ser røg komme ud under min dør, behøver du ikke banke på, det er bare røgelse!

Læser lige nu: 'Castle in the Air' af Diana Wynne Jones

Jeg skriver både til højre og venstre, og på væggene - og prøver lige nu at
eksperimentere med nye emner.
Mangler du en plante siger du bare til, jeg har altid stiklinger i gang :)

OBS! Jeg vander alle planter i fællesstuen og køkkenet, så det skal
I ikke tænke på - ellers risikere vi at overvande dem ;)

# data[].attributes.body
kl. 00:30
Rigmor: jg er sååå ful lige nu
K: er der noget nyt i det?
Rigmor: savner dig bare lit
Rigmor: ej d mente jg ikke
Rigmor: tager dt tilbage
K: Skal jeg komme forbi?
Rigmor: ja
K: nu?
Rigmor: ja
Rigmor: nej ik komme
K: Kan du beslutte dig? for ellers tager jeg over til Cecilie

# data[].attributes.body
Var i sin ungdom involveret i NASA's talentudviklingsprogram, hvor der blev fokuseret på astroskrivning og kosmisk lyrik, hvor månen var den eneste grænse. Hos NASA blev der sat strenge regelsæt og dogmer op, som ikke var til at komme udenom. Men det skulle sidenhen vise sig at hans formative år på NASA, var med til at indkredse hans litterære skrivestil til det, vi kender ham for i dag. Sidenhen har Johnas, også kendt under sit borgerlige navn Jonas Rix Andersen, primært beskæftiget sig i transatlantiske litteratur i kraft af, men ikke udelukkende på grund af sine forbindelser på den amerikanske vestkyst.

“Jeg ved ikke, hvordan han altid formår at fange mine elevers opmærksomhed, men år efter år bliver mine kollegaer og jeg ved med at vende tilbage til Johnas. Han er ligeså relevant i dag, som han var for ti år siden og dag han udkom.”
- Dorthe Antonsen, dansklærer på Århus Statsgymnasium

Efter årtusindskiftet foretog han et radikalt skift både i form og stil uden helt at forlade den nordiske litterære tradition. Gennem hele sit forfatterskab har han gjort op med sin konforme baggrund, og har aldrig set sig for fin til at lave satire på bekostning af borgerskabet. I løbet af hans karriere har han primært skrevet om antisemitisme, feminisme og stoisk filosofi, men er nok mest kendt for sin kritik af det danske kongehus, hvilket står tilbage den dag i dag, som en af hans vigtigste udgivelser. - L. A. Ring

# data[].attributes.body
Husk Tulipanen holder julefest på fredag, for at fejre at semestrets undervisning er ovre og juleferien lige om hjørnet, wuhuu. Så tag julehabitten på, dit frække nissepigekostume ud af skabet og kom og spark julen ind til et remix af Last Christmas og med en god snaps i hver hånd! Ses kl 20

# data[].attributes.body
Sidste uge var lidt træls at komme igennem. Der har været meget at lave på studiet og et uheldigt møde med en gammel flamme...  Men værst af alt, så er min Madagaskar Juvel begyndt at falme og hænge med bladende! Den plejer ellers at være nem at passe, måske begynder mit dårlige humør at påvirke den...?

Men jeg har fundet en ny yndlingssang, så det er altid noget. Det er Belle & Sebastians "Dress up in you". Det har fået mig i lidt bedre humør at kunne høre den på repeat. Det er især de her vers jeg elsker:

Blow up in the face of my rivals
I swear and I rant, I make quite an arrival
The men are surprised by the language
They act so discreet, they are hypocrites so fuck them too!

I always loved you
You always had a lot of style
I'd hate to see you on the pile
Of 'nearly-made-it' s
You've got the essence, dear
If I could have a second skin
I'd probably dress up in you

Den giver mig helt lyst til at skrive... nu må vi se om inspirationen rammer mig :)

# data[].attributes.body
Kære dagbog.
I går holdt Tulipanen julefest. Jeg var også taget med, selvom jeg egentlig havde haft en vis modstand mod idéen. Ikke julefester som sådan. Men mere at jeg skulle hjem til Thy samme weekend, og turen med DSB er slem nok uden snapsetømmermænd...
Anne har lovet at vande mine potteplanter, mens jeg er væk. Selvom det kun er to dage, får jeg alligevel så utrolig dårlig samvittighed, når jeg efterlader planterne alene hjemme. Eller de er jo ikke helt alene. De har Anne. Overvej at være en potteplante. Du vokser kun vertikalt; aldrig horisontalt som et menneske. Jeg vokser ikke så meget for tiden.
Men julefesten var i hvert fald god. Jeg husker mest, at Rigmor stod i baren, hvilket altid er både farligt og fantastisk. Ingen uddeler snapseshots som hende. Johnas kom også til festen, men han gik igen tidligt. Jeg tror, at han arbejder på en ny roman. Han er i hvert fald ekstra emsig med ro på gangen for tiden. Jeg har altid syntes, at det var noget underligt noget, når folk beder om ro. Ro er jo fravær af lyd, og dermed beder man jo på en måde om det rene ingenting, når man beder om ro. Men ro kræver en indsats fra dem, der larmer, og derfor kan man ikke tale om at ro ikke er noget. Ro er i hvert fald en hel del for Johnas i tiden.
Nå, men julefesten var altså god. Selvom jeg ikke er så meget til Wham og Last Christmas.

# data[].attributes.body
Så har jeg taget springet og flytter ind. Ved stadig ikke om det er det rigtig for mig, men jeg har besluttet at lade det komme an på en prøve. Who know´s?
De siger, at jeg skal skrive noget om, hvem jeg er, men det er jo en komplet umulig opgave. Eller ikke helt umulig. altså, jeg er mine bedstemødres barnebarn. Så meget ved jeg. Og de var begge kendte forfattere. "Hvornår går du i gang med at skrive?" spurgte de mig altid. Bedstemor Chongqian plejede at lægge papir foran mig og banke med kuglepennen i bordet, inden hun lagde den foran mig. Jeg forsøgte at fortælle hende, at jeg drømmer om at være model, men det kunne slet ikke komme på tale. Faktisk var det den dag, hun klippede min lange fletning af, i bare vrede. "At tro på sine drømme er at gå sovende gennem livet", sagde hun. Jeg kan stadig mærke den løsnende og bare fornemmelse i hårbunden der opstod i stilheden bagefter.
Nu er hendes sjæl draget videre og hendes krop er brændt. Jeg kan gøre hvad jeg vil. Og alligevel kan jeg ikke. Det er som om, hun holder øje med mig, fra Midterriget. Som om hun endnu ikke har fundet frem til efterlivet. Mon hun ved, at jeg gemte hendes fyldepen?

# data[].attributes.body
Heyy Anne
Kan du passe mine planter i weekenden? Jeg tager hjem til Thy, så det kunne være rart, hvis du ville se lidt til mit paradistræ :D
- Krølle

# data[].attributes.body
Digte har aldrig sagt mig noget. Jeg har læst dem. Jeg har forsøgt, men når læreren spurgte mig, hvad jeg troede digterens hensigt var, så ramte jeg altid forkert. Hvordan skal jeg kunne vide, hvad der var inde i digterens hoved, da digtet blev skrevet?
I sidste uge sendte en færøsk veninde mig sin digtsamling. Altså, jeg kan ikke læse færøsk, men den var netop blevet oversat og udgivet på dansk, så hun sendte mig det første eksemplar. Hvor sødt af hende. Tak Dania. Glæder mig til vi kan gå på café-crawl igen. <3
Men hvordan skulle jeg fortælle hende, at jeg ikke forstår digte? Jeg fik det dårligt i maven, bare ved tanken om bogen. I går aftes tog jeg så mod til mig og åbnede bogen på en tilfældig side og der stod:

"Skål for os
der hver dag stadigvæk forsøger at gøre
vores bedste
vores sidste.

Der lever i nuet,
selvom mørket glor.
Der dør i verden
i håb om en himmel et eller andet sted.
Der ikke er til stede
men alligevel inderligt åndelige.
Der leder efter en mening i dagen,
selvom natten altid kræver halvdelen."

Har hun skrevet dette til mig??? Jeg føler mig både afsløret, forstået, forvirret og afklaret. Jeg kan ikke være i mig selv. Jeg må have en kop chicken ginger chili noodles. Håber ikke der er andre i køkkenet på denne tid.

# data[].attributes.body
Jeg har godt nok været i køkkenet i nat, men det er altså ikke mig, der har smadret kaffekopper. De lå allerede over hele gulvet da jeg kom herud. Jeg ville ikke fjerne eventuelle beviser i tilfælde af en politianklage, så jeg har ladet dem ligge. På vej ud i køkkenet mødte jeg en meget søvnig fyr med stort krøllet hår. Måske har han set noget. Men please, hold mig udenfor.

# data[].attributes.body
JEG ER BLEVET MISTÆNKELIGGJORT
i en sag, som jeg absolut ikke kender noget til. En anonym person har skrevet på opslagstavlen i køkkenet, at de har set mig forlade køkkenet i forbindelse med, at alle kaffekopperne er blevet smadret.

DET PASSER IKKE
eftersom jeg slet ikke drak kaffe i går aftes. Jeg var derimod gået i køkkenet på jagt efter et ekstra vinglas, fordi Xu kiggede ind til at glas vin. I kan selv spørge ham.

# data[].attributes.body
Beskriver perfekt min situation, når alle tror, at jeg har ødelagt kopperne...

# data[].attributes.body
Overvejer om det her skrivekollektiv er noget for mig.

# data[].attributes.body
I morges vågnede jeg
i en anden seng end jeg plejer
jeg spiste morgenmad
i et andet køkken end jeg gjorde i går
men jeg er stadig den samme
jeg skal ud af døren
men kan ikke finde mit fodtøj
jeg tager det med ro
måske går jeg bare i seng igen

# data[].attributes.body
Hej venner
Jeg har været en tur i genbrugen i dag og har købt nogle nye kopper med hjem. Ikke fordi det er mig, der har smadret dem. Men bare fordi jeg er blevet lidt træt af at drikke min morgenkaffe af en skål...
- Krølle

# data[].attributes.body
Lige flyttet ind på værelse tre for at fordybe mig i min egen skrivestil. Det er nyt for mig, men jeg er glad for det. Det har jeg ikke været længe. Har snakket med Johnas, men jeg forstod ham ikke. Det meste af min tid bruger jeg på at skrive men gør det mest for mig selv. Er ikke klar til andre skal læse det.